text: Liget fra Vejle Fjord er identificeret
  17 maj 2017 kl. 16.17
  Politiet har onsdag aften bjærget et liget af en mand i Vejle Fjord. Der er tale om den 28-årige polak Michal Piotr Sech, der forsvandt i Fredericia den 15. januar.
  Sydøstjyllands Politi har onsdag aften bjærget et lig fra Vejle Fjord syd for Barrit nær Juelsminde.
  - Vi er ved at bjærge liget nu, så jeg kan ikke komme med flere oplysninger udover, at det er en person i en båd, der har fundet liget, sagde vagtchefen til TV SYD først på aftenen.
  Midt på aftenen oplyser vagtchefen, at der er tale om en mand. 
  Opdateret 22.30: Politiet skriver i en pressemeddelelse, at der er tale om den 28-årige polak, Michal Piotr Sech, der forsvandt i Fredericia den 15. januar i år. Politiet foretager nu de nødvendige undersøgelser.
  